Mașina de lux a Biancăi Censori s-a stricat la doar o lună după achiziție
Soția rapperului a fost văzută conducând Porsche-ul ei argintiu prin Los Angeles cu doar câteva minute înainte de sosirea camionului de remorcare. Ea a fost fotografiată de paparazzi, la volanul bolidului, în timp ce traversa West Hollywood.
Designerul australian și Kanye West au fost surprinși cumpărând mașina la sfârșitul lunii martie. Porsche-ul valorează aproximativ 120.000 de dolari și părea a fi un cadou de la rapperul Ye. Bianca și-a dus mașina la birourile Yeezy și a parcat-o afară. Câteva minute mai târziu, un camion uriaș a oprit, iar muncitorii în uniforme albastre au ieșit din vehicul și au tractat mașina Biancai, în timp ce diva s-a făcut nevăzută, dispărând complet din peisaj. Se pare că mașina ar fi avut unele probleme cu motorul.
În timpul vizitei la dealer-ul Porsche, Bianca Censori, în stilul ei caracteristic, a atras toate atenția asupra ei cu ținuta provocatoare. În vârstă de 29 de ani, fostul model a purtat atunci o bluză transparentă, fără sutien pe dedesubt și o pereche de boxeri albi.
Kanye West se gândește să deschidă un studio dedicat „divertismentului pentru adulți”
În ultima perioadă se vorbește din ce în ce mai des depre intenția lui Kanye West de a deschide un studio Yeezy dedicat materialelor video și foto pentru adulți, la cinci ani după ce a spus că are o „dependență” de filmele interzise minorilor.
CONȚINUT VIDEO UNICA
Rapperul de 46 de ani și-a exprimat în trecut regretul că a urmărit mult prea des materiale pornografice, susținând chiar că industria filmelor pentru adulți „i-a distrus familia”. De asemenea, se crede că el este în spatele ținutelor mult prea provocatoare ale Biancai, prin care își expune la vedere zonele intime.
Un reprezentant al lui Kanye a informat TMZ că starul rap spera să adauge „o ramură de divertisment pentru adulți” imperiului său Yeezy, iar totul se va petrece cel mai posibil în această vară. Se mai spune că a luat deja legătura cu producătorul de filme pentru adulți Mike Moz, care a fost căsătorit cu Stormy Daniels, în speranța că Mike îi va conduce studioul.
Cariera lui Mike în industria filmelor pentru adulți a început în 2007, când era director de artă la “Operațiunea: Desert Stormy”, cu a cărui vedetă Stormy Daniels s-a căsătorit în acel an.
Kanye West, dependent de filmele și materialele foto interzise minorilor
Kanye s-a descris ca fiind un dependent de filmele pentru adulți în 2019, spunând că obsesia lui pentru acest domeniu a început când avea doar cinci ani.
„Pentru mine, Playboy a fost poarta mea de acces la dependența de pornografie. Tatăl meu a lăsat la vedere revistele Playvoy când aveam cinci ani și asta mi-a afectat aproape fiecare alegere pe care am făcut-o pentru tot restul vieții. De atunci mă lupt cu renunțarea la acest obicei”, i-a spus rapperul lui Zane Lowe la Beats 1 Radio de la Apple Music.
Trei ani mai târziu după acel interviu, în timpul unei cearte dure cu fosta sa soție Kim Kardashian din cauza școlii copiilor lor, el a susținut că pornografia i-a „distrus” familia.
Kanye și Kim au două fiice – North, 10 ani, și Chicago (6 ani) și doi fii – Saint (8 ani) și Psalm (4 ani).